b'\n_START_ARTICLE_\nVilla Fridh\xc3\xa4ll\n_START_PARAGRAPH_\nVilla Fridh\xc3\xa4ll (puhekieless\xc3\xa4 Ukkokoti) oli arkkitehti Werner von Essenin suunnittelema, Helsingin Meilahden huvila-alueen it\xc3\xa4osassa sijainnut jugendtyylinen kivirakennus. Se sijaitsi nykyisen Lastenklinikan pohjoispuolella._NEWLINE_Rakennuspaikan m\xc3\xa4en mukaan nimetty Villa Fridh\xc3\xa4ll valmistui vuonna 1912 ja se toimi v\xc3\xa4h\xc3\xa4varaisten vanhusten vanhainkotina F\xc3\xb6reningen Gubbhemmet -yhdistyksen py\xc3\xb6ritt\xc3\xa4m\xc3\xa4n\xc3\xa4 aina 1960-luvulle saakka, jolloin se purettiin. Paikalla on nykyisin Meilahden sairaalan rakennuksia._NEWLINE_Ensimm\xc3\xa4isen maailmansodan aikana rakennuksessa toimi Punaisen Ristin sotasairaala.'